దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
లైంగిక వేధింపులకు గురవ్వని ఆడపిల్ల ఉండదేమో?
హాలీవుడ్ నిర్మాత వెన్ స్టెయిన్ లైంగిక వేధింపుల విషయం ఓ నటి బయటపెట్టడంతో ఆయన భాగోతం బయటపడిన విషయం తెలిసిందే.
TNN | Updated:
Oct 16, 2017, 08:12PM IST
తనకు తెలిసి ఏదో ఒక రకంగా లైంగిక వేధింపులకు గురవ్వని ఆడపిల్ల ఉండదనుకుంటానని ప్రముఖ గాయని చిన్మయి శ్రీపాద అన్నారు. హాలీవుడ్ నిర్మాత వైన్‌స్టైన్ చేతిలో పలువురు నటీమణులను లైంగిక వేధింపులకు గురయ్యారంటూ ఆరోపణలు వెల్లువెత్తిన విషయం తెలిసిందే. ఏంజెలినా జోలీ, రోస్ మెక్‌గోవెన్ లాంటి హాలీవుడ్ ప్రముఖ నటీమణులు కూడా ఇతగాడి బాధితులే. ఈ నేపథ్యంలో లైంగిక వేధింపులకు వ్యతిరేకంగా హాలీవుడ్ నటి అలిస్సా మిలానో ట్విట్టర్ ద్వారా ‘మీటూ’ అనే హ్యాష్ ట్యాగ్‌తో ప్రచారం ప్రారంభించింది.
వేధింపులకు గురైన మహిళలు ఈ హ్యాష్ ట్యాగ్ ద్వారా తనకు ట్వీట్ చేయాలని కోరింది. ఈ సందర్భంగా గాయని చిన్మయి తన అభిప్రాయాన్ని వ్యక్తం చేశారు. ఈ హ్యాష్ ట్యాగ్ ని ఉపయోగించి చేసిన ట్వీట్లను చూస్తుంటే తనకు చాలా బాధగా ఉందని ఆవేదన వ్యక్తం చేశారు. ఈ సందర్భంగా ఓ ఆశ్చర్యకరమైన విషయాన్ని చిన్మయి తన ట్విట్టర్ ఖాతాలో పేర్కొన్నారు. తన స్నేహితుల్లోని కొందరు అబ్బాయిలపై వారి కన్నా వయసులో పెద్దవారైన పురుషులు లైంగిక వేధింపులకు పాల్పడ్డారని పేర్కొన్నారు. ఈ వ్యాఖ్యలు చదివిన నెటిజన్లు ఆశ్చర్యపోయారు. వేధింపులకు గురైన వారిలో మహిళలే కాదు, పురుషులు కూడా ఉన్నారనే విషయాన్ని చిన్మయి గుర్తుచేయడాన్ని నెటిజన్లు ప్రశంసించారు.
The #MeToo hashtag is heartbreaking. And as real as it gets. I dont know one woman who hasnt been groped / leched at / sexual assaulted in some way. I also have friends, grown men now, who have been raped by older men.
— Chinmayi Sripaada (@Chinmayi) October 16, 2017
ఈ కామాంధుడి బారిన ప‌డ‌కుండా బాలీవుడ్ న‌టి ఐశ్వ‌ర్య‌రాయ్‌ను తాను కాపాడానంటూ ఆమె మాజీ టాలెంట్ మేనేజ‌ర్ సిమోనె షెఫీల్డ్ పేర్కోవడం గమనార్హం. ఐశ్వర్యతో ఒంటరిగా సమావేశం ఏర్పాటు చేయాల‌ని ఆమెను హార్వీ చాలా సార్లు కోరినట్లు తెలిపింది. అందుకు నేను అంగీకరించలేదని సిమోన్ తెలియ‌జేసింది.